CELEX: C2007/140/64
Language: bg
Date: 2007-06-23 00:00:00
Title: Дело T-136/07: Иск, предявен на 30 април 2007 г. — Colgate-Palmolive/СХВП — CMS Hasche Sigle (VISIBLE WHITE)

23.6.2007   
            
            
               BG
            
            
               Официален вестник на Европейския съюз
            
            
               C 140/39
            
         Иск, предявен на 30 април 2007 г. — Colgate-Palmolive/СХВП — CMS Hasche Sigle (VISIBLE WHITE)
   (Дело T-136/07)
   (2007/C 140/64)
   Език, на който е изготвен искът: английски
   Страни
   
      Ищец: Colgate-Palmolive Co. (Ню Йорк, Съединени американски щати) (представители: M. Zintler, H. Harmeling и K.-U. Plath, lawyers)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: CMS Hasche Sigle (Кьолн, Германия)
   Искания на ищеца
   
               —
            
            
               да се отмени решението на четвърти апелативен състав от 15 февруари 2007 г.;
            
         
               —
            
            
               Съдът да потвърди решението на отдела по заличаването и да обяви, че марка на Общността № 802 793 „VISIBLE WHITE“ остава регистрирана;
            
         
               —
            
            
               на ищеца да бъдат възстановени разноските във връзка с искането за обявяване на недействителност, да се отмени решението на апелативния състав в частта относно възлагането на разноските, както и да се възстановят разноските по настоящия иск.
            
         Правни основания и основни доводи
   
      Регистрирана марка на Общността, предмет на искане за обявяване на недействителност: Словната марка „VISIBLE WHITE“ за стоки от клас 3 — марка на Общността № 802 793
   
      Притежател на марката на Общността: ищецът
   
      Страна, която иска обявяване на недействителността на марката на Общността: CMS Hasche Sigle
   
      Решение на отдела по заличаването: отхвърляне на искането за обявяване на недействителност
   
      Решение на апелативния състав: отмяна на решението на отдела по заличаването и обявяване на недействителността на марката на Общността
   
      Изложени правни основания: Нарушение на член 7, параграф 1, букви б) и в) от Регламент № 40/94 на Съвета предвид това, че апелативният състав погрешно е счел двата елемента — „VISIBLE“ и „WHITE“ за описателни по отношение както на „паста за зъби“, така и на „вода за уста“ и е счел комбинацията като цяло за описателна и лишена от отличителен характер.